"Краткият чуден живот на Оскар Уао" 14.24 лв. автор Джуно Диас, Жанет-45, Съвременни романи ISBN 9789544918972
ISBN: 9789544918972
„Книга с необичайна жизненост, задвижвана от изпълнена с адреналин проза... [Джуно Диас е] написал книга, която решително го затвърждава като един от най- открояващите се и неустоими гласове в съвременната литература.“
— Мичико Какутани, New York Times
„Диас намира чудотворен баланс. Смесва драматични комиксови сюжети (бягство, гибел, изцеление) с искрен, болезнен реализъм, а разказвачът му използва зашеметяваща смесица от испански, английски, жаргонни изрази, литературни заврънкулки и чистокръвни, непокварени детинщини.“
— Сам Андерсън, New York Magazine
„Слисващо великолепен.“
— Лев Гросман, Time
„Гениално... една версия на американската мечта, която ви изпълва с главозамайваща възхита и натрапчив потрес... Това и фактът, че романът на Диас блика от идеи, че бляскавото красноречие [на повествователя] си съперничи с монолозите на Цукерман от романите на Рот – че авторът е родил едно размазващо (честно, това е думата) произведение на съвременната литература – превръща Краткият чуден живот на Оскар Уао в извънредна рядкост: книга, в която не само новата Америка, но и всеки друг може да разпознае себе си.“
— Оскар Вилянон, San Francisco Chronicle
„Ще прогори път в сърцето ви докато сетивата ви зацвъртят.“
„Дългоочакваният роман на Джуно Диас е шедьовър за Новия свят за Новия свят, неговите митове, проклятия и омагьосващи жени... Краткият чуден живот на Оскар Уао пулсира с трудните житейски съдби на едните, които си тръгват, и другите, които остават – той е възторжен химн за опита да надвиеш историята-костотрошачка с обиковена (но и необикновена) любов.“
— Уолтър Моузли
„Диас ни накара да чакаме първия му роман единайсет години и бум – четенето свърши преди да се усетим. Не е лош тоя ход: всеки път да оставяш аудиторията си гладна за още. Толкова кратък и чуден, животът на този Оскар. Уау!“
„Превъзходен, възхитително небрежен и пълен с живот, наситен с остроумие и проницателност. Голямото постижение на Краткият чуден живот на Оскар Уао е умението на Диас да удържи равновесието в интимната история на семейната трагедия на няколко поколения... Минало и настояще остават на фокус в еднаква степен, с еднаква непосредственост, а акробатичната проза на Диас изкусно жонглира с реалностите и не спира да ни омайва.“
— The Boston Globе
„Панорамен и в същото време болезнено личен. Не подлежи на категоризация, което е добре. Романът на Диас е адски яка книга. Изобщо не я е грижа за категориите.“
„Богато, пламенно откровение за Доминиканската република и нейната диаспора, филтрирано през съдбата на едно-единствено семейство... Наобратно разказаната семейна сага на Диас, примесена със смразяваща политическа сатира, постепенно се превръща в една неустоима, сексуално заредена трагикомедия от ХХI век с неочакван магически обрат.“
„Диас пише с леснозапалима смес от жаргон и лиризъм и препуска напред-назад времето и пространството, като за контрапункт на тиранията и болката предлага лукав и сладострастен хумор.“
„Един от най-добрите дебютни романи на последните няколко десетилетия.“